**Pontus Netterberg** (s. 9. helmikuuta 1992 Varberg, Ruotsi) on ruotsalainen jääkiekkoilija. Hän on pelipaikaltaan oikea laitahyökkääjä. Netterberg laukoo oikealta. Jukureiden kotisivujen pelaajaprofiilin mukaan hän on työteliäs laitahyökkääjä, jolta löytyy myös osaamista tehojen tekemiseen.

Ura
---

### Seuraura

#### Juniorivuodet ja Elitserien-debyytti HV71:ssä

Netterberg on Varbergs HC:n kasvatti. Hän siirtyi juniorina sittemmin Rögle BK:hon, josta Netterberg siirtyi kaudeksi 2008–2009 HV71:n organisaatioon. Hän oli J18 Elitissä joukkueensa paras pistemies ja maalintekijä tehoilla 25+13=38, joilla Netterberg voitti koko sarjan eteläisen divisioonan piste- ja maalipörssin. Hän jakoi myös koko J18 Elitin maalipörssin neljännen sijan Tingsryds AIF:n Simon Dahlin kanssa. J18 Allsvenskanissa Netterberg oli seitsemällä osumallaan HV71:n paras maalintekijä. Hän voitti samalla kaudella myös J20 SuperElitin hopeaa.

Kaudella 2009–2010 Netterberg oli HV71:n J20-junioreiden paras maalintekijä Johan Linnanderin ja Jesper Fasthin kanssa 23 osumallaan, joilla he jakoivat koko sarjan maalipörssin neljännen sijan Djurgårdens IF:n Stefan Söderin kanssa. Netterberg sijoittui myös kaikkiaan 47 tehopisteellään SuperElitin pistepörssissä kymmenenneksi. Kaudella 2010–2011 hän oli tehoilla 19+24=43 HV71:n paras pistemies ja Netterberg jakoi sisäisen maalipörssin voiton Jonathan Tholanderin kanssa. Hän jakoi koko SuperElitin pistepörssin kymmenennen sijan MODO Hockeyn Jesper Olofssonin, Frölunda HC:n Casper Carningin ja VIK Västerås HK:n Markus Kinisjärven kanssa. Netterberg voitti koko sarjan eteläisen divisioonan jäähypörssin 91 minuutillaan. Hän voitti myös ylemmän jatkosarjan maalipörssin yhdeksällä osumallaan. Netterberg debytoi samalla kaudella myös HV71:n Elitserien-joukkueessa, jossa hän pelasi kolme runkosarjaottelua tehden yhden syöttöpisteen. Netterberg teki Elitserien-debyyttinsä 4. marraskuuta 2010 vieraissa Linköping HC:tä vastaan. Hän sai ottelussa jääaikaa 38 sekuntia. Netterberg pelasi HV71:ssä myös kaksi European Trophyn ottelua.

Kaudella 2010–2011 Netterberg oli HV71:n J20-junioreiden paras maalintekijä ja toiseksi paras pistemies Johan Johnssonin jälkeen. Hän jakoi koko SuperElitin maalipörssin kolmannen sijan Skellefteå AIK:n Sebastian Selinin ja Viktor Arvidssonin kanssa. Pudotuspeleissä Netterberg oli tehoilla 5+1=6 HV71:n paras maalintekijä ja hän jakoi sisäisen pistepörssin voiton Sebastian Dykin kanssa. Netterberg voitti kauden päätteeksi SuperElitin hopeaa. Elitserienissä hän pelasi kauden aikana 24 runkosarjaottelua tehopistein 1+3=4. Netterberg teki Elitserien-uransa avausmaalin 1. marraskuuta 2011 Linköping HC:tä vastaan. Hän pelasi kauden aikana myös yhden European Trophyn ottelun.

#### Vuodet Ruotsin alemmissa sarjoissa

Elokuussa 2012 Netterberg siirtyi try-outille Ruotsin toiseksi korkeimmalla sarjatasolla HockeyAllsvenskanissa pelanneen Tingsryds AIF:n joukkueeseen. Hän pelasi ensimmäisellä kokonaisella kaudellaan 2012–2013 miesten peleissä 48 runkosarjaottelua tehopistein 6+10=16 ja kahdeksan Kvalserien AS:n ottelua ilman tehopisteitä. Tingsrydin kausi päättyi putoamiseen Ruotsin I-divisioonaan, mutta Netterberg teki toukokuussa 2013 seuran kanssa vuoden mittaisen jatkosopimuksen. Kaudella 2013–2014 hän oli tehoilla 18+25=43 Tingsrydin toiseksi paras maalintekijä ja kolmanneksi paras pistemies. Netterberg eteni joukkueen kanssa Kvalserien AS:ään, jossa hän oli yhdeksällä osumallaan Tingsrydin paras maalintekijä Markus Perssonin kanssa. Joukkue jäi kuitenkin ilman sarjanousua. Kaudella 2015–2016 Netterberg oli tehoilla 16+15=31 Tingsrydin paras maalintekijä Markus Perssonin kanssa ja toiseksi paras pistemies Niklas Johanssonin jälkeen. Joukkueen kausi päättyi sarjanousuun takaisin Allsvenskaniin.

Kaudeksi 2015–2016 Netterberg siirtyi vuoden mittaisella sopimuksella Allsvenskan-joukkue IK Panterniin. Hän oli tehoilla 16+16=32 joukkueen toiseksi paras pistemies Erik Nyströmin jälkeen.

#### SHL-vuodet

Netterberg siirtyi kaudeksi 2016–2017 kaksivuotisella sopimuksella SHL-joukkue Växjö Lakers HC:hen. Hänen ensimmäinen kokonainen miesten pääsarjakautensa toi Netterbergin Elitserienin/SHL:n yhden kauden piste-ennätyksen, kun hän teki 48 runkosarjaottelussa tehot 8+10=18. Pudotuspeleissä Netterberg pelasi kuusi ottelua ilman tehopisteitä. Hän pelasi myös 12 Mestarien liigan ottelua tehopistein 4+5=9, joilla Netterberg jakoi Lakersin sisäisen pistepörssin voiton Robert Rosénin kanssa. Hän voitti myös joukkueen sisäisen tehotilaston lukemalla +7. Kauden 2017–2018 päätteeksi Netterberg voitti Ruotsin-mestaruuden. Hän voitti samalla kaudella myös CHL-hopeaa. Helmikuussa 2018 Netterberg teki Lakersin kanssa kaksivuotisen jatkosopimuksen.

Kesken kauden 2018–2019, tammikuun 2019 lopulla Växjö Lakers lainasi Netterbergin loppukaudeksi toiseen SHL-joukkueeseen, Malmö Redhawksiin. Hän ei palannut kauden jälkeen enää Lakersiin, vaan siirtyi kaudeksi 2019–2020 vuoden mittaisella sopimuksella SHL:n nousijajoukkue IK Oskarshamniin. Joukkuetta valmensi Netterbergille IK Panternista tuttu Håkan Åhlund.

#### Siirtyminen ulkomaille

Marraskuussa 2020 Netterberg siirtyi loppuvuoden kattavalla sopimuksella Tanskan Metal Ligaenin Herning Blue Foxiin oltuaan alkukauden ilman sopimusta. Seura hankki hänet ensisijaisesti paikkaamaan loukkaantumisia. Tammikuussa 2021 Blue Fox vahvisti, että Netterbergin sopimusta ei jatketa. Noin viisi päivää myöhemmin hänen uutisoitiin siirtyvän loppukauden 2020–2021 kattavalla sopimuksella SM-liigajoukkue Mikkelin Jukureihin.

#### Paluu HV71:een

Kaudeksi 2021–2022 Netterberg palasi vuoden mittaisella sopimuksella edellisenä keväänä Allsvenskaniin pudonneeseen HV71:een.

### Maajoukkueura

Netterberg pelasi World Junior A Challengessa vuonna 2010. Yhteensä hän on pelannut neljä nuorten ja viisi poikien maaottelua.

Muuta
-----

Pontuksen pikkuveljet, kaksoset Anton ja Philip Netterberg ovat pelanneet myös jääkiekkoa. Heistä Anton pelaa puolustajana Ruotsin neljänneksi korkeimmalla sarjatasolla HockeyTvåan-joukkue HA74:ssä.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | HV71 | SuperElit | 2 | 2 | 1 | 3 | 0 | 4 | 0 | 0 | 0 | 0 |
| 2009–2010 | HV71 | SuperElit | 41 | 23 | 24 | 47 | 53 | 3 | 2 | 0 | 2 | 0 |
| 2010–2011 | HV71 | SuperElit | 40 | 19 | 23 | 43 | 120 | 5 | 0 | 2 | 2 | 25 |
|  | HV71 | Elitserien | 3 | 0 | 1 | 1 | 0 | – | – | – | – | – |
| 2011–2012 | HV71 | SuperElit | 36 | 25 | 13 | 38 | 12 | 6 | 5 | 1 | 6 | 0 |
|  | HV71 | Elitserien | 24 | 1 | 3 | 4 | 4 | – | – | – | – | – |
| 2012–2013 | Tingsryds AIF | SuperElit | 2 | 0 | 2 | 2 | 0 | – | – | – | – | – |
|  | Tingsryds AIF | Allsvenskan | 48 | 6 | 10 | 16 | 14 | – | – | – | – | – |
| 2013–2014 | Tingsryds AIF | Ruotsi I | 44 | 18 | 25 | 43 | 26 | – | – | – | – | – |
| 2014–2015 | Tingsryds AIF | Ruotsi I | 35 | 16 | 15 | 31 | 32 | – | – | – | – | – |
| 2015–2016 | IK Pantern | Allsvenskan | 52 | 16 | 16 | 32 | 46 | – | – | – | – | – |
| 2016–2017 | Växjö Lakers HC | SHL | 48 | 8 | 10 | 18 | 4 | 6 | 0 | 0 | 0 | 0 |
| 2017–2018 | Växjö Lakers HC | SHL | 50 | 9 | 7 | 16 | 8 | 13 | 0 | 0 | 0 | 0 | Le Mat-pokalen |
| 2018–2019 | Växjö Lakers HC | SHL | 35 | 6 | 4 | 10 | 10 | – | – | – | – | – |
|  | Malmö Redhawks | SHL | 11 | 3 | 1 | 4 | 0 | 1 | 0 | 0 | 0 | 0 |
| 2019–2020 | IK Oskarshamn | SHL | 52 | 5 | 10 | 15 | 16 | – | – | – | – | – |
| 2020–2021 | Herning Blue Fox | Tanska | 14 | 1 | 3 | 4 | – | – | – | – | – | – |
|  | Jukurit | SM-liiga | 32 | 7 | 8 | 15 | 30 | – | – | – | – | – |
| 2021–2022 | HV71 | Allsvenskan | 43 | 10 | 7 | 17 | 11 | – | – | – | – | – |
| 6 kautta | yhteensä | Elitserien/SHL | 223 | 32 | 36 | 68 | 42 | 20 | 0 | 0 | 0 | 0 |
| 3 kautta | yhteensä | Allsvenskan | 143 | 32 | 33 | 65 | 71 | – | – | – | – | – |

Lähteet
-------

* Pontus Netterberg The Internet Hockey Databasessa (englanniksi)
* Pontus Netterberg Eurohockey-sivustolla (englanniksi)
* Pontus Netterberg *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Pontus Netterberg *Elite Prospects*. Everysport Media Group AB.  (englanniksi)
2. ↑  13 PONTUS NETTERBERG *jukurit.fi*. Jukurit HC Oy. Viitattu 11.1.2021.
3. ↑  Elite Prospects - J18 Elit Stats 2008-2009 *eliteprospects.com*. Everysport Media Group AB. Viitattu 11.1.2021. (englanniksi)
4. ↑  Elite Prospects - HV71 J18 *eliteprospects.com*. Everysport Media Group AB. Viitattu 11.1.2021. (englanniksi)
5. ↑  Elite Prospects - J20 SuperElit Stats 2009-2010 *eliteprospects.com*. Everysport Media Group AB. Viitattu 11.1.2021. (englanniksi)
6. ↑  Elite Prospects - J20 SuperElit Stats 2010-2011 *eliteprospects.com*. Everysport Media Group AB. Viitattu 11.1.2021. (englanniksi)
7. ↑  Pontus Netterberg *SHL.se*. SHL AB. Viitattu 11.1.2021. (ruotsiksi)
8. ↑  Elite Prospects - J20 SuperElit Stats 2011-2012 *eliteprospects.com*. Everysport Media Group AB. Viitattu 11.1.2021. (englanniksi)
9. ↑  Elite Prospects - HV71 J20 *eliteprospects.com*. Everysport Media Group AB. Viitattu 11.1.2021. (englanniksi)
10. ↑  Pontus Netterberg *SHL.se*. SHL AB. Viitattu 11.1.2021. (ruotsiksi)
11. ↑  Tre tryouter erbjuds kontrakt i Tingsryds AIF *taif.nu*.  27.8.2012. Tingsryds AIF. Viitattu 11.1.2021. (ruotsiksi)
12. ↑  Netterberg vill ha revansch *taif.nu*.  13.5.2013. Tingsryds AIF. Viitattu 11.1.2021. (ruotsiksi)
13. ↑  Elite Prospects - Tingsryds AIF *eliteprospects.com*. Everysport Media Group AB. Viitattu 11.1.2021. (englanniksi)
14. ↑  Elite Prospects - Tingsryds AIF *eliteprospects.com*. Everysport Media Group AB. Viitattu 11.1.2021. (englanniksi)
15. ↑  Svensson, Johan: Pontus Netterberg till Pantern *expressen.se*.  14.4.2015. AB Kvällstidningen Expressen. Viitattu 11.1.2021. (ruotsiksi)
16. ↑  Elite Prospects - IK Pantern *eliteprospects.com*. Everysport Media Group AB. Viitattu 11.1.2021. (englanniksi)
17. ↑  Toresson, Carolina: Växjö Lakers signar Pontus Netterberg *vaxjolakers.se*.  25.4.2016. Växjö Lakers Idrott AB. Viitattu 11.1.2021. (ruotsiksi)
18. ↑  Elite Prospects - Växjö Lakers HC *eliteprospects.com*. Everysport Media Group AB. Viitattu 11.1.2021. (englanniksi)
19. ↑  Toresson, Carolina: Växjö Lakers förlänger med Netterberg *vaxjolakers.se*.  16.2.2018. Växjö Lakers Idrott AB. Viitattu 11.1.2021. (ruotsiksi)
20. ↑  Winnberg, Christian: Pontus Netterberg lånas in *malmoredhawks.com*.  30.1.2019. Malmö Redhawks Ishockey AB. Viitattu 11.1.2021. (ruotsiksi)
21. ↑  Svenson, Göran: NYFÖRVÄRV: Pontus Netterberg med fina SHL-meriter *ikoskarshamn.se*.  11.8.2019. ISHOCKEYKLUBBEN HAWKS. Viitattu 11.1.2021. (ruotsiksi)
22. ↑  Svenson, Göran: Svensker forstærker Blue Fox offensiven året ud *bluefox.dk*.  11.8.2019. ISHOCKEYKLUBBEN HAWKS. Viitattu 11.1.2021. (tanskaksi)
23. ↑  Kågström, Rasmus: Skrev korttidskontrakt – nu lämnar förre SHL-forwarden *Hockeysverige.se*.  4.1.2021. Everysport Media Group AB. Viitattu 11.1.2021. (ruotsiksi)
24. ↑  Jukurit nappasi NHL-kokemusta ja SHL-mestarin hyökkäykseensä *Jatkoaika.com*.  9.1.2021. Jatkoaika r.y. Viitattu 11.1.2021.
25. ↑  Freijd, Johan: Pontus Netterberg återvänder till HV71 *hv71.se*.  28.5.2021. HV71 Elitishockey AB. Viitattu 10.6.2021. (ruotsiksi)
26. ↑  Philip Netterberg *Elite Prospects*. Everysport Media Group AB.  (englanniksi)
27. ↑  Anton Netterberg *Elite Prospects*. Everysport Media Group AB.  (englanniksi)